Etter 2006-sesongen byttet Hjelmseth klubb til Asker. Hun var førstekeeper i klubben, men fikk fortsatt lite tillit på landslaget, og slet også med en skade. Hjelmseth og Asker tapte knepent både seriegull og cupgull. Bente Nordby la opp på landslaget i 2008. Hjelmseth fikk dermed bedre muligheter, men måtte kjempe om plassen med Christine Colombo Nilsen og Erika Skarbø. Fra 2009 ble Hjelmseth Norges førstekeeper og høstet lovord for sin innsats allerede i EM. Samme år skiftet hun klubb til Stabæk. Med Stabæk har hun tatt to seriegull og tre cupgull.